ការសំភាសន៍របស់បងស្រី"​ កួន​ ស្រី "

ក ៖ អ្នកសំភាសន៏មានឈ្មោះថាកញ្ញា អ៊ុំ កន្និកា , ខ ៖ អ្នកដែលត្រូវគេសំភាសន៏មានឈ្មោះថា បងស្រី កូន​​ ស្រី ,

 គ ៖ អ្នកចូលរួមក្នុងកាសំភាសន៏គឺជា អ្នកម្ចាស់គោ។

 ជំរាបសួរបងស្រីហើយជាដំបូងខ្ញុំសូមថ្លែងអំណរគុណដល់បងស្រីដែលបានផ្តល់ឱកាសអោយនាងខ្ញុំធ្វើការសំភាសន៍បងទាក់ទងទៅនិងជីវប្រវត្តិរបស់បងស្រីផ្ទាល់ហើយការសំភាសន៍មួយនេះគឺធ្វើឡើងដោយសាលាសកលវិទ្យាល័យ​ "ប៊ីវ៉ាយយូ"(BYU)​ ដោយសារតែសាលាសកលវិទ្យាល័យរបស់យើងមានគោលបំណងចង់ថែរក្សានូវជីវប្រវត្តិរបស់បងទុក...គឺសំរាប់អោយកូនចៅបងជំនាន់ក្រោយអោយពួកគេបានដឹងបានលឺហើយទទួលស្គាល់បានបទពិសោធន៍ល្អៗអំពីជីវប្រវត្តិរបស់បងផងដែរហើយបន្ទាប់ពីការបញ្ចប់នូវការថតសំភាសន៍មួយនេះពួកយើងសុំការអនុញ្ញាតពីបងដើម្បីដាក់សំលេងរបស់បងចូលទៅក្នុងគេហទំព័ររបស់ពួកយើងដែលមានឈ្មោះថា​ www.cambodia.noralhistories@by.edu ផងដែរហើយខ្ញុំជាអ្នកសំភាសន៍គឺមានឈ្មោះថា​ អ៊ុំ​ កន្និកា​ ហើយកាលបរិច្ឆេគគឺនៅថ្ងៃទី១២​ ខែមីនា​ ឆ្នាំ២០១៨​ ហើយទីកន្លែងគឺនៅភូមិភ្នំក្រោមផងដែរហើយយើងនិងទៅជួបគាត់ទាំងអស់គ្នា..........

ក៖​ ជំរាបសួរបងស្រី......!

ខ៖​ ចា៎.....ជំរាបសួរ!

ក៖​ តើបងស្រីមានឈ្មោះអ្វីដែរបង?

ខ៖​ ខ្ញុំឈ្មោះ​ កួន​ ស្រី....!

ក៖​ កួន​ ស្រី.....? បងស្រីជាស្រីហើយឈ្មោះស្រីទៀត...(សើច)​ អញ្ចឹងតាំងពីខ្ញុំចូលម៉ោខ្ញុំស្គាល់ឈ្មោះបងហើយនិងព្រោះខ្ញុំហៅបងថាបងស្រី....ហ៉ិកហ៉ិក

ខ៖​ ចា៎...និងហើយ!

ក៖​ ចុះដូចជាបងស្រីមានឈ្មោះហៅក្រៅទេ?

ខ៖​ អត់មានអ្ហេ៎....!

ក៖​ អ៎....ចា៎អត់មានទេណោះបង?

ខ៖​ ចា៎....!

ក៖​ គេហៅបងតែស្រីៗនេះឯង!?

ក៖​ ចុះរហ័សនាមអីតើបងមានទេ?

ខ៖​ អត់ទេ....!

ក៖​ ដូចខ្ញុំអ្ហាស់បងនៅពីក្មេងគឺម៉ាក់ហៅកាញ៉ាញ់អញ្ចឹងម៉ង! ដោយសារតែសក់យើងក្រញ៉ាញ់អ្ហាស់(សើច)...រហ័សនាម....!

ខ៖​ និងអ្ហៃ...(សើច)។

ក៖​ តើបងមានអាយុប៉ុន្មានហើយបងស្រី....?

ខ៖​ អាយុសាមសិបប្រាំឆ្នាំហើយ?!

ក៖​ អាយុសាមសិបប្រាំហើយ...! តើចុះបងនៅចាំអំពីថ្ងៃខែឆ្នាំកំណើតរបស់បងដែរទេ?

ខ៖​ អឺ......

ក៖​ ចង់ភ្លេចហើយណេះបងណេះ?

ខ៖​ ចង់ភ្លេច...!

ក៖​ អូយ....ភ្លេចឆ្នាំបាត់ហើយអត់អីទេបង...! ចុះដូចជាទីកន្លែងកំណើតវិញតើបងចាំដែរទេ?

ខ៖​ ទីកន្លែងខ្ញុំកើតខ្ញុំកើតនៅភ្នំក្រោមនេះឯង!

ក៖​ កើតនៅភ្នំក្រោមនេះឯងណោះបងណោះ?

ខ៖​ ចា៎.....! កើតនៅភ្នំក្រោម!

ក៖​ គេហៅភូមិភ្នំក្រោម...?

ខ៖​ និងឯង....!

ក៖​ ស្រុកសៀមរាបខេត្តសៀមរាប...?

ខ៖​ ចា៎.....!

ក៖​ ចា៎....អឺកខាងចុងឃ្នៀសនោះឬក៏ម្តុំខាងណោះវិញ?

ខ៖​ ខ្ញុំកើតនៅនិងភ្នំ....កាលខ្ញុំកើតខ្ញុំកើតនៅនិងភ្នំនេះឯង!

ក៖​ អ៎...ចា៎!

ខ៖​ នៅខាងណោះភ្នំ!

ក៖​ កាលបងកើតតើបងកើតនៅផ្ទះឬក៏កើតនៅពេទ្យដែរបង?

ខ៖​ កើតនៅផ្ទះ....! ចុះកាលនិងយើងមានតែកើតឆ្មបខ្មែរនោះ!

ក៖​ អ៎....កាលនិងគេមកបង្កើតដល់ផ្ទះ!

ខ៖​ ចា៎....!

ក៖​ ចុះដូចជាអឺក...បងមានបងប្អូនប៉ុន្មាននាក់ដែរ?

ខ៖​ ញ៉ុម....បងប្អូនបង្កើតខ្ញុំមាន....បីនាក់!

ក៖​ តែបីនាក់ទេ....! ស្រីប៉ុន្មានប្រុសប៉ុន្មានដែរបង?

ខ​៖ ស្រីពីប្រុសមួយ....!

ក៖​ ស្រីពីប្រុសមួយ....អញ្ចឹងដូចជាពួកគាត់រស់នៅទីណាដែរសព្វថ្ងៃ?

ខ៖​ ប្អូនប្រុសខ្ញុំបន្ទាប់ពីខ្ញុំគេបានប្រពន្ធនៅភូមិព្រៃវែងឯពួកនិងឯង.......

ក៖​ អ៎......ចា៎! ចុះចំណែកឯស្រីម្នាក់ទៀត?

ខ៖​ ឯប្អូនពៅគេនោះគាត់បានប្តីអ្នកនៅភូមិអង្គរជុំ....!

ក៖​ អ៎.....សុទ្ធតែមានគ្រួសាររៀងៗអស់ហើយណេះបងណេះ?

ខ៖​ ចា៎....! មានអស់ហើយ!

ក៖​ តើគាត់ធ្លាប់មកលេងបងនៅទីនេះទេ?

ខ៖​ ម៉ោតាស.....ធ្លាប់ម៉ោតាស!

ក៖​ អ៎....ធ្លាប់មកសួរសុខទុក្ខបងដែរ?

ខ៖​ ម៉ោ.....!

ក៖​ ចុះបងដូចជាបងអាចប្រាប់ឈ្មោះទាក់ទងនិងពួកគាត់ដូចជាថាកូនច្បងនិងមានឈ្មោះអី........​បង! បងច្បងមែនទេបង?

ខ៖​ ញ៉ុមបងច្បង​ ញ៉ុមបងគេ!

ក៖​ ចុះបន្ទាប់មកទៀតមានឈ្មោះអីគេអញ្ចឹងហើយបងប្អូនបន្តបន្ទាប់ទៀតមានឈ្មោះអីគេ?

ខ៖​ គេនោះឈ្មោះ​ កួន​ សីនី.......

ក៖​ កួន​ ស្រីនី​....? និងប្អូនពៅ?

ខ៖​ កួន​ សីនី....! គេប្រុស!

ក៖​ កួន​ សីនី...! ចា៎(សើច)

ខ៖​ និងទីពី...!

ក៖​ គាត់ទីពី....ចុះទីបីវិញ?

ខ៖​ ទីបីឈ្មោះ​គេ កួន​ ណាស៉ី ....

ក៖​ កួន​ ណាស៉ី...!

ខ៖​ ចា៎.....!

ក៖​ អ៎....ប្អូនស្រីពៅ...ពួកគាត់សុទ្ធតែមានគ្រួសារអស់ហើយ...!

ខ៖​ និងឯង.....!

ក៖​ ចុះបងដូចជាមានក្មួយប៉ុន្មាននាក់ដែរអញ្ចឹង?

ខ៖​ ក្មួយអ្ហោះ....? មាន....ប្អូនប្រុសនោះគាត់មានកូនពីហើយប្រុសមួយស្រីមួយ....!

ក៖​ ចា៎....ចុះប្អូនស្រី?

ខ៖​ ប្អូនស្រីពៅទើបនិងកូនមួយទេ....!

ក៖​ អញ្ចឹងបងមានក្មួយបីហើយ...!

ខ៖​ ចា៎ស....!

ក៖​ ចុះបងស្រីវិញមានកូនប៉ុន្មាននាក់ដែរបង?

ខ៖​ ប្រាំនាក់....!

ក៖​ ប្រាំនាក់អូយ....! ច្រើនជាងអើប្អូនៗ(សើច)យកកូនអោយច្រើនបន្តិចណេះបងណេះពេលកូនធំទៅអាំងជួយជំនួសដៃជំនួសជើងម៉ាក់ខ្លះ....! ដូចជា!

ខ៖​ កាលមុនមានហ៊ាននេក...មានហ៊ានពន្យាកំណើតហ៊ានអីឯណាចេះតែខ្លាចៗប៉ះពាល់ទៅអត់ដែរពន្យាកំណើតទេបានជាកូនច្រើន....(សើច)។

ក៖​ អ៎....ខ្ញុំស្មានតែបងចង់បានកូនច្រើន...(សើច)​ តែចុះឥលូវគេមានថ្នាំពន្យាកំណើតមានច្រើនហើយល្អៗណេះបងណេះ?

ខ៖​ ចា៎....បងពន្យាហើយ!

ក៖​ ល្អៗច្រើន...! ចា៎ចុះដូចជាតើពួកគេសព្វថ្ងៃនិងពួកគេរស់នៅជាមួយបងទាំងអស់គ្នាឬក៏យ៉ាងណាកូនៗរបស់បង?

ខ៖​ កូៗខ្ញុំអ្ហោះ?

ក៖​ ចា៎....!

ខ៖​ អង្កាលពីគាត់នៅរៀនអត់ទាន់បួសនៅជាមួយម្តាយខ្ញុំពីនាក់នៅឯពួក...!

ក៖​ អ៎......ចា៎ចុះអ្នកឯទៀត?

ខ៖​ បីនាក់រស់នៅជាមួយខ្ញុំរាល់ថ្ងៃនេះកំពុងរៀន....

ក៖​ គាត់រៀន.....គាត់រៀននៅម្តុំណាដែរ?

ខ៖​ រៀននៅសាលាភ្នំក្រោម....សុវណ្ណភ្នំក្រោម!

ក៖​ ចា៎....គាត់រៀថ្នាក់ទីប៉ុន្មានខ្លះហើយបង? ?

ខ៖​ អឺក....កូនស្រីទីបីនោះ.....គេរៀនថ្នាក់ទីប្រាំមួយហើយ!

ក៖​ ចា៎....!

ខ៖​ ដល់ពេលកូនស្រីទីបួននោះ​ គេរៀនថ្នាក់ទីបី...!

ក៖​ ចា៎....!

ខ៖​ ដល់តាកូនស្រីទីប្រាំ​នោះគេរៀនថ្នាក់ទីមួយ....! ទើបនិងចូលរៀន!

ក៖​ អ....! អញ្ចឹងពួកគាត់ត្រូវមួយថ្ងៃៗពួកគាត់ត្រូវការលុយពីបងប្រហែលជាប៉ុន្មានដែរក្នុងការទៅរៀនឬក៏គាត់អត់ទៅរៀនទេ?

ខ៖​ គាត់ទៅរៀមអត់ទាន់បានទៅរៀនទេតែគ្រាន់តែទៅមួយពាន់....ម្នាក់មួយពាន់....ពេល..!

ក៖​ បីនាក់បីពាន់ហើយណេះបងណេះ?

ខ៖​ ចា៎....ពេលដែរម៉ោវិញគឺប្រាំរយហែរទំរាំតែល្ងាចយ៉ាងមិចក៏អស់មួយពាន់ទៀតដែរ...(សើច)

ក៖​ អញ្ចឹងត្រៀមប្រាំមួយពាន់ស្រាច់សំរាប់កូនបីនាក់....!

ខ៖​ ចា៎....!

ក៖​ គាត់ដឹងតែទារ....! តែគាត់រៀនពូកែណេះបងណេះ? អោយតែរៀនពូកែអោយតែកូនរៀនពូកែដឹងតែអោយលុយចាយអ្ហើយអត់អីទេ!

ខ៖​ មិនមែនទេ....! គ្នារៀនមិនសូវពូកែទេប៉ុន្តែបើកូនស្រីទីបួននោះក្នុងខែនេះគេបានចំណាត់ថ្នាក់លេខបួន!

ក៖​ ពូកែហើយបង.....! ស្ថិតក្នុងតារាងជាប់បាត់ហើយ....

ខ៖​ និងឯង.....! ដល់ពេលកូនស្រីទីបីឯណោះក្នុងខែនេះគេ....បានលេខដប់ពីរ!

ក៖​ ចា៎.....!

ខ៖​ ចំណាត់ថ្នាក់គេលេខដប់ពីរ....! ដល់កូនស្រីទីបួនលេខទិចជាងគេ.....អ្ហោះកូនស្រីទីប្រាំអ្ហា៎ស!

ក៖​ ចា៎.....!

ខ៖​ បានលេខម្ភៃបួន...ហាសហា(សើច)ម្ភៃបួនក្នុងសិស្សហាសិបនាក់...(សើច)!

ក៖​ (សើច)...ម៉្យាងដែរហើយចុះពេលយប់ៗអីបងមានបានបង្កើតដូចថាពេលវេលាដូចថាដើម្បីបង្រៀនគាត់អីមានទេ?

ខ៖​ អូយ....ខ្ញុំហត់នឿយពេកហត់នឿយពីពេលថ្ងៃទៅដែលបោកខោអាវបោកអីអោយគេទៅ....ខ្ញុំ!

ក៖​ សំរាកទៅបងណេះ...?

ខ៖​ នោះឯង....! អត់សូវបាននេក....

ក៖​ អត់សូវបានជួយគាត់...ទេ!

ខ៖​ អត់បានជួយកូនបង្រៀនកូនទេ...បើបានមើលបានមើលមីទូចក្រោយអំពីការសរសេរអក្សរ​ រាប់លេខរាប់អី...!

ក៖​ ចា៎....!

ខ៖​ តែនិយាយអោយចំទៅបើកូនស្រីទីបួននោះខ្ញុំមិចបាច់បង្កាប់គាត់ទេ​ ព្រោះអីគ្នាខ្សោយអត់សូវចេះអានមែនប៉ុន្តែអារឿងលេខរឿងអីខ្ញុំអត់ពិបាកបង្កាប់ទេ....គេឆ្លាតខ្លួនគេបណ្តោយ...!

ក៖​ គាត់ឆ្លាត...ណេះបង?

ខ៖​ ចា៎....គាត់ឆ្លាតតាំងពីថ្នាក់ទីមួយអត់ចំបាច់បង្កាប់ទេ!

ក៖​ អ៎....!

ខ៖​ គាត់រៀនពូកែ!

ក៖​ លើកទឹកចិត្តអោយបងអោយគាត់រៀនដោយសារ....អំណោយទានមួយនិងវាល្អមែនទែន.......

ខ៖​ ចា៎....!

ក៖​ ចា៎....អោយគាត់បន្តទៀតគាត់និងមានអនាគតល្អមួយ....! ចុះដូចជាអិម....បងប្អូនរបស់បងនិងដូចជាបងចាំសាច់រឿងទេថាកាលពីក្មេងបងធ្លាប់ធ្វើអីខ្លះជាមួយគាត់អីអញ្ចឹងអឺណាស់? ធ្លាប់ទេបង...ដូចថាធ្លាប់ដូចជាបើសិនធ្វើស្រែវិញដូចជាធ្លាប់ធ្វើស្រែជាមួយគ្នាបើសិនចិញ្ចឹមសត្វអីធ្លាប់ធ្វើអីជាមួយគ្នាម៉្យាងដែលជាការចងចាំរបស់បងអញ្ចឹងអ្ហា៎ស?

ខ៖​ កាលនៅពីក្មេងឪខ្ញុំបង្វះគោគេអោយមើល....

ក៖​ អ៎....!

ខ៖​ មេគោពីរមើលពីនាក់បងប្អូន....

ក៖​ (សើច)...ចា៎ចុះបងត្រូវមើលវារបៀបមិចខ្លះដូចថាព្រលឹមឡើងត្រូវយកវាទៅណា? ត្រូកើបអាចន៍គោត្រូវធ្វើអីអញ្ចឹងអ្ហា៎ស?

ខ៖​ ព្រឹកឡើងត្រូវបញ្ចេញចេញក្រៅសិនព្រោះយើងនៅស្រុកស្រែអ្ហោះ?

ក៖​ ចា៎....!

ខ៖​ បញ្ចេញក្រៅហើយយើងបោសក្រោលវាអោយស្អាតបានយកវាទៅចងនៅវាល.......

ក៖​ អ៎....ចា៎....! ចងឯវាលនិងអោយវាស៊ីស្មៅអីនិងអ្ហេសបងអ្ហេស?

ខ៖​ និងហើយ.....ចងឯវាលអោយវាស៊ីស្មៅរួច....ពេលណាថ្ងៃឡើងយើងម៉ោ...យើងទៅផ្លាស់អោយទឹកអោយអីហើយយើងទៅរៀន.....!

ក៖​ ចា៎.....!

ខ៖​ ពេលចេញពីរៀនបានយើងទៅយកម៉ោផ្ទះ......!

ក៖​ អ៎....! តែអត់បាត់ទេណោះបងណោះយកទៅចងក្រៅផ្ទះអញ្ចឹង?

ខ៖​ យើងចងអញ្ចឹងអត់បាត់ទេ! ដូចរាល់តែថ្ងៃខ្ញុំបង្វះគោគេពីរដែរ....!

ក៖​ បង្វះនិងមានន័យថាយ៉ាងមិចទៅបង?

ខ៖​ បង្វះអញ្ចេះ! គោគឺគោរបស់គេ....ចង់និយាយថាមេរបស់គេ...ពេលណាយើងឃ្វាលយើងមើលថែពេលគោកើតកូនដំបូងគឺបានយើង....ពេលកូនទីពីបានគេ! មេៗរបស់គេនិងឯង!

ក៖​ ចា៎.......!

ខ៖​ បើថាយើងមានកំលាំងយើងមើលទៅកូនម្នាក់ពីរយើងអោយទៅគេប្រគល់មេអោយគេវិញក៏បាន...! ឬមួយក៏យើងថាយើងហត់នឿយហើយ....បានត្រឹមកូនដំបូងរបស់យើងមួយហើយត្រូវផើមត្រូវបានគេយើងអោយទៅគេវិញក៏គេមិនថាអី!

ក៖​ ចា៎....!

ខ៖​ ចា៎...ព្រោះសំរាប់យើងអត់ដើមទុន! យើងអត់មាន....

ក៖​ ចា៎....វាយូរទេបងតម្រាំតែវាផើម...?

ខ៖​ គោ...! ដូចជាបីឆ្នាំជាងបួនឆ្នាំអីនិងឯង! បើតាម....តាមពូចវាដូចថាដូចមនុស្សយើងអញ្ចឹងណាស់តាមវារង្វើហើយនិងកូនញឹក! ដូចគ្នា....

ក៖​ ចា៎....ចុះបងគិតថាប្អូនៗរបស់បងគាត់មានអត្តចរិតបែបណា...គាត់ស្លូតគាត់កាចគាត់មានធ្វើអោយបងពិបាកហត់មាត់ឬក៏អីអត់?

ខ៖​ ចង់និយាយថាបងប្អូនខ្ញុំនោះ។

ក៖​ ចា៎....គាត់មានអត្តចរិតបែបណា?

ខ៖​ បើប្រុសគេអត្តចរិតគេចង់និយាយថាគេចង់គ្រប់គ្រងយើងជាបងពាក្យសំដីគេពេលនិយាយម៉ោគឺគេចង់លើយើង......

ខ៖​ ពេលដែលគេនិយាយយើងនេះប្រៀបអត់បានស្មើគេដល់ពេលខ្ញុំ....ខ្ញុំអត់ខ្វាយខ្វល់ទេ...ប្អូននិយាយអីនិយាយទៅ!សំខាន់ខ្ញុំអត់តកុំអោយមានរឿង....

ក៖​ ល្អ....!

ខ៖​ នេះហើយ!

ក៖​ ចា៎....ហើយចុះប្អូនស្រីពៅគេអត់អីទេណោះបងណោះ?

ខ៖​ ចំណែកឯប្អូនស្រីពៅគេ...ឆុងៗឆាំងៗប៉ុន្តែពេលបងអត់អញ្ចេះក៏បួនប្រាំម៉ឺនពីរបីម៉ឺន....គេអោយ! ប៉ុន្តែពាក្យសំដីពេលដែលថាគេខឹងគេថាអោយយើងអាក្រក់ៗដែរ!

ក៖​ ចា៎...អ្នកខ្លះអ្ហា៎បងសំដីនិយាយពីអាក្រក់ប៉ុន្តែចិត្តវិញនិយាយពីល្អ! (សើច)អញ្ចឹងអ្ហា៎ស!

ខ៖​ ដូចប្អូនប្រុសក៏ដូចគ្នា....! សំដីគេចង់លើយើងមែនតែតាគេម៉ោគេឃើញយើងអត់អញ្ចេះពីបីម៉ឺនបីបួនម៉ឺន! តាពេលម៉ោមិនដែលអត់ទេ!

ក៖​ (សើច)ម៉្យាងដែរបង....! ចុះដូចជាម្តាយរបស់បងស្រីគាត់មានឈ្មោះអ្វីដែរទៅបង?

ខ៖​ ម្តាយខ្ញុំគាត់ឈ្មោះ​ សេម​ សុំ....!

ក៖​ សេម​ សុំ...?

ខ៖​ ចា៎....!

ក៖​ ចា៎....ចុះដូចជាឪពុកវិញបងគាត់មានឈ្មោះអ្វីដែរ?

ខ៖​ គាត់ឈ្មោះ​ គាត់​ កួន​ កឿន...

ក៖​ កួន​ កឿន...! ចា៎ចុះដូចជាគាត់ទាំងពីនៅឯណាដែរសព្វថ្ងៃបង?

ខ៖​ គាត់នៅឯពួកនិងឯងនៅឯភូមិតាតូក...!

ក៖​ អ៎....នៅខាងពួកនេះឯង....គាត់នៅទាំងពីរនាក់ប្តីប្រពន្ធគាត់?

ខ៖​ តែឪពុកខ្ញុំបួសហើយ....!

ក៖​ អ៎....ចា៎ចុះតើបងមានផ្ទះនៅទីនោះអ្ហោះបង? មានផ្ទះនៅឯខាងពួកនោះទេ? ផ្ទះខ្លួនឯងនិងណាស់?

ខ៖​ ផ្ទះម្តាយ......ខ្ញុំអត់មានទេ!

ក៖​ ម្តាយគាត់មានផ្ទះរបស់គាត់?

ខ៖​ ចា៎......! គាត់មានផ្ទះរបស់គាត់!

ក៖​ អូ......ចា៎ចុះមូលហេតុអីបានជាបងអត់ទៅនៅខាងម្តាយហើយបែកមកនៅឯណេះអញ្ចឹងអ្ហា៎ស?

ខ៖​ ចង់និយាយថាយើងនៅឯណោះយើងក្រដែរយើងអត់មានដីនៅ...ដីម្តាយខ្ញុំម៉ាបាទផ្ទះនិងឯង....

ក៖​ អូ......ចា៎ម៉ាគាត់នៅយើងនៅអត់បាន!

ខ៖​ នោះឯងមួយបាទផ្ទះតែផ្ទះគាត់មួយនោះឯង!

ក៖​ ចា៎....!

ខ៖​ ដីរបស់គាត់រកផ្លូវដើរអត់បានទៀតផង....បើដើរៗនិងដីគេ...អើយវាមិនស្រួលទេ...!

ក៖​ ចា៎...ទៅបងត្រូវសំរេចចិត្តចាកចេញម៉ោណេះបងណេះ? បើយើងនៅក៏ចង្អៀតចង់និយាយថាចង្អៀតហើយពិបាករស់នៅទៀតដោយសារតែទីកន្លែងយើងរស់នៅវានៅឆ្ងាយពីទីកន្លែងត្រូវប្រកបមុខរបរអីផ្សេងៗអីអញ្ចឹងទៅ!

ខ៖​ ប្តីខ្ញុំគាត់...ជាអ្នកនេសាទត្រីកាលណានៅឯណោះគាត់អត់ចេះនៅហើយពិបាករកដែរយ៉ាប់......

ក៖​ ចា៎....អ៎....លោកពូជាអ្នកនេសាទ?

ខ៖​ ចា៎.....ដូចខ្ញុំអី......

ក៖​ អូសំណាញ់អីបង់ត្រីអីចង់រៀនមករៀននិងគាត់បាន....

ខ៖​ សំណាញ.....ចងសន្ទូច......

ក៖​ មួយកំប្លេណោះបងណោះ? (សើច)ខ្ញុំចងចេះបង់ត្រីឡឹងបង...ខ្ញុំអត់ចេះសោះ! រៀននោះរៀនកប់នោះកប់យ៉ាងណា៎ក៏មិនទៅ....នៅតែ៎៎៎៎

ខ៖​ អូ.....មិនបាច់រៀនទេ......

ក៖​ (សើច)មិនបាច់រៀទេណេះបងណេះតាចេះហត់ណេះបងណេះ?

ខ៖​ នោះឯង....មិនបាច់រៀនទេ...!

ក៖​ អូ...បងអើយចង់! កុំអោយគេមើលងាយនិងអ្ហា៎ស! ថា....

ខ៖​ អារឿងការងារប្រុសត្រូវចេះចាំចេះបើមិនត្រូវចេះទេមិនបាច់ចេះទេ! (សើច)

ក៖​ (សើច).....ចា៎ដូចជាម្តាយរបស់បងស្រីគាត់មានស្រុកកំណើតនៅទីនុងតើគាត់ធ្លាប់មកលេងបងនៅទីនេះទេ?

ខ៖​ ម៉ោតា....!

ក៖​ គាត់ធ្លាប់មកលេងដែរបងណេះពេលមានបុណ្យទានអីម្តងៗអីអញ្ចឹងអ្ហាសឬក៏ពេលបងមានទុកធុរ:ដូចជាទម្ងន់អីៗ....

ខ៖​ ពេលចូលឆ្នាំ.....និងឯងពេលខ្ញុំមានរវល់គាត់ម៉ោ.....

ក៖​ គាត់បានមកមើលថែយើងដែរ! ចុះគាត់ជាមនុស្សស្រីដែរមានអត្តចរិតបែបណាទៅបង...? តាមរយ:ដែរបងគិតអឺណាស់?

ខ៖​ ថាគាត់កាចគាត់ស្លូតគាត់យល់ទុកធុរ:កូនឬក៏អីៗដែរថាជាចរិតរបស់គាត់អ្ហាស?

ខ៖​ មនុស្សគាត់....មនុស្សគាត់កាចតែគាត់ស្រលាញ់កូន....

ក៖​ កាចណេះបងណេះ?

ខ៖​ គាត់ស្រលាញ់កូនណាស់! ពេលខ្ញុំអត់អញ្ចេះពេលគាត់តេទូរស័ព្ទម៉ោគាត់ថាកូនអើយម៉ោៗកូនឯងអត់ម៉ូតូជិះអញ្ចេះកូនឯងម៉ោជិះកង់ម៉ោ....អោយតែខ្ញុំជិះកង់ទៅអញ្ចឹងដឹងតែម៉ោវិញគ្រុនពីរថ្ងៃ...ម៉ោវិញដឹងតែបានប្រាំម៉ឺនប៉ុន្តែដឹងតែគ្រុនពីរថ្ងៃ...!

ក៖​ បងជិះកង់ទៅ...?

ខ៖​ ជិះកង់ទៅ....!

ក៖​ អូ....សាហាវមេះបង...

ខ៖​ បើមិនជឿសួរប្តីខ្ញុំជិះកង់ទៅ....

ក៖​ អូយ...បងសាហាវមែន!

ខ៖​ យើងអត់មានម៉ូតូជិះ...ហើយបើយើងជិះម៉ូតូអញ្ចេះគ្រាន់តែម៉ូតូឌុបអស់ពីរម៉ឺនទៅបាត់......ហើយពីរម៉ឺននោះយើងជិះអ្នកស្គាល់ផងយើងសុំគេផង....!

ក៖​ ចា៎......!

ខ៖​ ទម្រាំម្តាយអោយប្រាំម៉ឺននោះអស់ល្មម!

ក៖​ ហើយបងជិះកង់ទៅប្រើរយ:ពេលប៉ុន្មានទៅ?

ខ៖​ អូយ.....ខ្ញុំជិះយឺតខ្ញុំជិះតាមដំណើរអញ្ចេះយូរខ្ញុំ.....

ក៖​ ចេញទៅពីម៉ោងប៉ុន្មានទៅ?

ខ៖​ ជួនកាល...ខ្ញុំចេញពីម៉ោងប្រាំពីនេះទៅទាល់តែម៉ោងដប់ម៉ោងអីបានដល់...

ក៖​ អូ......ជិះលេងៗទៅបងណេះ?

ខ៖​ ចា៎......ជិះតាមដំណើរ!

ក៖​ អូយ......សាហាវណាស់បង!

ខ៖​ ប៉ុន្តែនៅពេលគ្រុនឈឺអស់ហើយតាមអានេះ...តាមអានេះឈឺអស់ហើយ! តែទៅដឹងតានុងគ្រុនពីរថ្ងៃស្រាច់ហើយ!

ក៖​ ចា៎...បងបន្ដាក់ទុនណាស់បងណាស់! ពេលម៉ោវិញគ្រុនទិញថ្នាំអស់លុយដដែល...(សើច)! ចា៎ចុះដូចជាម្តាយរបស់បងគាត់មានប្រកបមុខរបរអីទេនៅទីនោះអ្ហា៎ស?

ខ៖​ គាត់....ចាស់ហើយ! គាត់ជួលសំណាញ់អោយគេគាត់ត្រាំម៉ងអោយគេ!

ក៖​ អ៎......ចា៎.....!

ខ៖​ គាត់ចាស់ហើយគាត់ហុកសិបប្រាំមួយអ្ហើយ........

ក៖​ អូ......គាត់អាយុហុកសិបប្រាំមួយហើយ! ចុះឪពុករបស់បងវិញគាត់មានអត្តចរិតបែបណាទៅបង?

ខ៖​ មនុស្សគាត់នោះរិះ......!

ក៖​ អូ...នេះបើគាត់លឺគាត់ថា....

ខ៖​ គាត់រិះហើយគាត់មឹសៗគាត់អត់ចេះនិយាយទេប៉ុន្តែគាត់រិះ....រិះណាស់មិនងាយទេ....

ក៖​ អ៎....ចា៎! គាត់ចេះទុកដាក់លុយណេះបងណេះ? (សើច)!

ខ៖​ (សើច)...ចា៎!

ក៖​ ចុះដូចជាម្តាយឪពុករបស់បងគាត់ធ្លាប់ប្រៀនប្រដៅបងដោយប្រើពាក្យពេចន៍អីខ្លះដែលបងធ្លាប់ចាំអឺណាស់?

ខ៖​ ភ្លេចហើយយូរពេក....!

ក៖​ ភ្លេចហើយណោះបងណោះ? យូរពេក!

ខ៖​ ចា៎....!

ក៖​ ចុះគាត់មានធ្លាប់បង្រៀនបងធ្វើម្ហូបឬក៏អីដែរទេ?

ខ៖​ រឿងម្ហូបរឿងអីបង្រៀនធម្មតាតាស!

ក៖​ បង្រៀនធម្មតាយើងលួចមើលគាត់ខ្លះអីទៅ!

ខ៖​ ចា៎......! អញ្ចឹងយើងបានចេះជំនាញតពីគាត់ម៉ោដែរ?!

ខ៖​ ចា៎.......!

ក៖​ តើឪពុករបស់បងដូចជាគាត់បួសច្រើនឆ្នាំហើយឬនៅបង?

ខ៖​ គាត់បួសអង្កាលឆ្នាំពីរពាន់ដប់មួយ......

ក៖​ ពីរពាន់ដប់មួយ...! អ៎....ប្រាំពីរឆ្នាំហើយ!

ខ៖​ គាត់បួសនៅកំណើតប្អូនខ្ញុំកើតម៉ោមីក្រោយគេនិងឯងមីប្អូនពៅ!

ក៖​ តែហេតុអីបានគាត់បួសដែរបង? ព្រឿគាត់ចង់ចូលទៅក្នុងអាសន:ធម៌ឬក៏គាត់......

ខ៖​ គាត់ចង់ទៅខាងណោះឯង....! គេថាដូចធម្មតារឿង...គេនិយាយផ្លូវធម៌អ្ហាស! គាត់ស្តើងហើយគាត់រកឃើញហើយគាត់ថាអញ្ចេះឯង....!

ក៖​ ចា៎....គាត់ចង់ស្គាល់ធម៌ស្គាល់អារ្យគាត់ទៅណោះ!

ខ៖​ ចា៎នោះឯង....!

ក៖​ ចុះដូចជាគាត់ធ្លាប់ប្រាប់បងទេទាក់ទងទៅនិងការគាត់នៅពីក្មេងគាត់ធ្លាប់ឆ្លងកាត់នូវរឿងរ៉ាវអីខ្លះគាត់ធ្លាប់ប្រាប់បងទេ?

ខ៖​ គាត់ប្រាប់តើ.....គាត់ឆ្លងកាត់អង្កាលគាត់ជំនាន់អាពតម្តាយគាត់ស្លាប់ចោលទៅម្តាយគាត់ពុលដំឡូង...!

ក៖​ អឺ.....!

ខ៖​ ទៅម្តាយគាត់ស្លាប់ចោលទៅគាត់នៅក្មេងៗ!

ក៖​ ពុលដំឡូង?

ខ៖​ ចា៎ពុលដំឡូង! ទៅស្ករមានតិចមើសមួយផ្ទះនិងមិនដឹងជាបីនាកឬពីរនាក់ទេដូចអ៊ុំខ្ញុំផង...ទៅដល់ពេលស្ករទៅសុំគេទៅគេអោយម៉ាចុងស្លាព្រាទេ...ដល់ពេលនិងទៅគាត់សុខចិត្តអោយកូនអ្ហាសគាត់សុខចិត្តស្លាប់ខ្លួនគាត់!

ក៖​ អូ....អាណោចអាធ័មណាស់!

ខ៖​ កាលគាត់ស្លាប់អង្កាលនោះមាខ្ញុំពៅគេនៅកូនងានៅតូចដែរ!

ក៖​ ចា៎...គាត់ប្រាប់បងតាមនិង។

ខ៖​ និងឯងថាគាត់វេទនា....!

ក៖​ ខំទៅលួចដំឡូងគេទម្រាំបានដល់បានដំឡូងមកញ៉ាំហើយឆ្លៀតពុលទៀតអូយ....វេទនាមែនបងអើយបង!

ខ៖​ ឪខ្ញុំពេលគាត់នឹកម៉ែគាត់អញ្ចេះគាត់ឡើងលៀដើមត្របែកបានគាត់យំរកម៉ែគាត់....! ពេលនៅដូចថាម៉ោងបួនភ្លឺម៉ោងអីអឺណាស់គាត់ឡើងលើចុងដើមត្របែកបានគាត់ស្រែកម៉ែអើយខ្ញុំនឹកម៉ែឯងណាស់ឪពុកខ្ញុំអញ្ចេះឯងដោយអ្នកជិតខាងគេដំណាលអោយស្ដាប់អ្ហាសគេថាស្រណោះកឹកអើយស្រណោះចុះបើឈ្មោះគាត់ហៅក្រៅហៅកឹកនោះគេថាស្រណោះអាកឹកអើយស្រណោះពេលម៉ែវាស្លាប់ទៅវាឡើងលើចុងត្របែកបានវាស្រែកយំរកម៉ែវា......!

ក៖​ អូយអាណិតគាត់....! គាត់កំព្រា...ចា៎! ចុះដូចជាអិម...ដូចជាចាំឈ្មោះយាយតាខាងម្តាយរបស់បងស្រីបានទេថាពួកគាត់មានឈ្មោះអីខ្លះ?

ខ៖​ ខ្ញុំភ្លេចត្រកូលហើយខ្ញុំស្គាល់តែឈ្មោះ!

ក៖​ ចា៎...តែឈ្មោះក៏បានដែរបង!

ខ៖​ យាយឈ្មោះយាយម៉ប់.......

ក៖​ យាយម៉ប់.....? និងខាងម្តាយណេះបងណេះ? ចុះតាវិញ?

ខ៖​ តា.....! ឈ្មោះតាក្រក......

ក៖​ តាក្រក....! ចុះខាងឪពុកវិញបងយាយតាឈ្មោះអីគេដែរ?

ខ៖​ មិញយាយតាខាងឪពុកនិងអ្ហាស!

ក៖​ មិញយាយតាខាងឪពុកណោះ?

ខ៖​ ចា៎.......!

ក៖​ ចុះយាយតាខាងម្តាយវិញ?

ខ៖​ ខ្ញុំភ្លេចហើយ! ព្រោះអីគាត់ឥស្លាមទៅខ្ញុំភ្លេចឈ្មោះ....

ក៖​ អ៎....គាត់ខាងឥស្លាមណោះបងណោះ?

ខ៖​ ចា៎.....! ម្តាយខ្ញុំគាត់ចាម...!

ក៖​ គាត់ចាម...! អញ្ចឹងបងកូនកាត់ហើយចឹង! (សើច)! ខ្មែរឥស្លាម...ចា៎អញ្ចឹងបានដូចជាមុខបងស្រស់ណាស់...ដោយសារកូនកាត់សោះ! (សើច)

ខ៖​ អូស....ស្រស់ណាស់កញ្ចាស់ហើយ....! (សើច)

ក៖​ អញ្ចឹងដូចជាបងមានដឹងសាច់រឿងខ្លះទាក់ទងទៅនិងយាយតាខាងម្តាយនិងអឺយាយតាខាងឪពុកទេ? ដូថាឪពុកធ្លាប់និទានថាយាយតាគាត់មានអត្តចរិតបែបនេះបែបនេះគាត់ធ្លាប់ធ្វើអីជាមួយគាត់អញ្ចឹងអ្ហាសដូចថាបងដឹងសាច់រឿរបស់យាយតារបស់បងអ្ហាស? ដឹងទេបង?

ខ៖​ គាត់មិនដែរសូវនិយាយផងដូចថាណាមួយយាយតាគាត់ស្លាប់យូរហើយ....!

ក៖​ ចា៎....តាំងពីជំនាន់អាពតម៉ោម្លេះ!

ខ៖​ នោះឯង......!

ក៖​ ចា៎...គាត់ប្រាប់តែពីរឿងញ៉ាំដំឡូងនិងអ្ហេណោះបងណោះបង?

ខ៖​ ចា៎.....! ប្រាប់តែប៉ិននិង!

ក៖​ ប្រាប់អីផ្សេងអត់មានទេ.....?

ខ៖​ អត់ទេ.....!

ក៖​ អូ.....ចា៎ចុះបងស្រីដូចជាមានបងប្អូនសាច់ញ្ញាត្តិអីដែរពួកគាត់រស់នៅក្រៅប្រទេសដែរទេ? ដូថាគាត់បែកទៅកាលជំនាន់អាពតអីគាត់បានទៅនៅស្រុកក្រៅស្រុកគេអីអញ្ចឹងអ្ហាស?

ខ៖​ មានតែខាងម៉ាក់ខ្ញុំ.......!

ក៖​ អញ្ចឹងអ្ហោះបង........!

ខ៖​ គេនៅម៉ាឡេស៉ី.......!

ក៖​ អ៎....គាត់ជាអ្នកបែកអង្កាលដែរជំនាន់អាពតឬក៏គាត់ទើបនិងបែកទៅធ្វើការឥលូវៗដែរទេ?

ខ៖​ ឥលូវៗនិងឯង! គាត់បែកជំនាន់អាពតនោះឯង! គាត់ទៅ...ចង់និយាយថាមួយគ្រួសារគាត់ទោះអាតូចល្មិកល្មក់អីក៏ទៅខាងណោះដែរ!

ក៖​ ចា៎....អ៎! ចុះគាត់ធ្លាប់ទំនាក់ទំនងម៉ោទេបង?

ខ៖​ គេម៉ោរកតើ....! ម៉ោ...ម៉ោអង្កាលឆ្នាំដែរខ្ញុំកើតកូនខ្ញុំកាលឆ្នាំពីពាន់ដប់មួយនោះគឺអ៊ុំគាត់ម៉ោផ្ទាល់បណ្តោយ...ប៉ុន្តែម៉ោផ្ទាល់នោះគាត់មិនសូវជាមានលុយកាក់ទេពីព្រោះអីគាត់មេម៉ាយហើយព្រោះប្តីគាត់ស្លាប់ហើយប្តីគាត់ទៅស្រុកគេនោះគាត់ក៏អត់មានធ្វើការងារអីដើរចង់និយាយថាគាត់លក់ក្រណាត់ដើរទូលក្រណាត់អីលក់ទៅណាស់....!

ក៖​ ចា៎....គាត់មានមុខរបរតិចតួចនៅស្រុកគេណោះបងណោះ?

ខ៖​ ចា.....!

ក៖​ ចុះដូចជាគាត់ធ្លាប់ជួយលុយជួយកាក់អីបងទេដូចថាពេលគាត់ម៉ោម្តងៗអីអញ្ចឹងអ្ហាស?

ខ៖​ គាត់អត់ដែរបានជួយអីខ្ញុំទេ....!

ក៖​ ដោយសារគាត់អត់ដែរ!

ខ៖​ គាត់អោយតែប្អូនគាត់...គាត់អោយម៉ាក់ខ្ញុំ!

ក៖​ អូ....ចឋ៎!

ខ៖​ អោយក៏អោយមិនបានច្រើនកាលមោគាត់អោយមួយរយពីររយអីនិងតាមលទ្ធភាពគាត់នោះណាស់!

ក៖​ ចា៎.....!

ខ៖​ ព្រោះគាត់ចាស់ហើយគាត់នៅស្រុកគេនោះគាត់លក់នំអន្សមអាំង...ចាក់នំចាក់ចុលអីលក់ដែរនោះ!

ក៖​ អ៎.....ម្ហូបប្លែកៗដែរថាខាងណោះគេអត់មានយើងធ្វើសំរាប់លក់!

ខ៖​ ថាទៅមើលទៅដូចតាយើងធម្មតាអញ្ចេះឯង....នៅដូចតែយើងនៅណេះអញ្ចេះឯង!គ៖​ គ្រាន់តែថាលុយគេចាយច្រើនជាងយើង...! ចុះគ្រាន់តែមួយរយរុងគីតគេស្មើ ដប់បីដប់ពីរម៉ឺនស្មើលុយថៃមួយពាន់! មួយរយរុងគីតគេនុង។

ក៖​ ចុះដូចជារឿទាក់ទងទៅនិងរឿងអាពាហ៍ពិពាហ៍របស់បងស្រីវិញ! ស្វាមីរបស់បងស្រីគាត់មានឈ្មោះអីគេដែរបង(ទៅបាត់លោកពូសើច)។

ខ៖​ ប្តីខ្ញុំអ្ហោះ....? គាត់ឈ្មោះ​ ដួង​ សំណាង...!

ក៖​ ដួង​ សំណាង.......!

ខ៖​ ចា៎......!

ក៖​ អ៎ចា៎.....ចុះគាត់មានអាយុប៉ុន្មានហើយបង។

ខ៖​ គាត់អាយុសាមសិបប្រាំមួយឆ្នាំហើយ......!

ក៖​ អញ្ចឹងគាត់បង......បងស្រីតែមួយឆ្នាំទេណោះបងណោះ?

ខ៖​ ចា៎.....គាត់បងខ្ញុំមួយឆ្នាំ!

ក៖​ ចុះតើបងហើយនិងគាត់បងទាំងពីរស្រលាញ់គ្នាដោយចិត្តនិងចិត្តឬក៏ឪពុកម្តាយអ្នករៀបចំផ្សំផ្គុំអោយ?

ខ៖​ ស្រលាញ់ដោយចិត្តនិងចិត្ត....!

ក៖​ អ៊ូ....អសា្ចរ្យ...ចុះជួបគ្នាដំបូងនៅឯណាដែរបងហើយកំពុងធ្វើអីដែរ?

ខ៖​ ពេលនិងខ្ញុំមកនៅជាមួយបងខ្ញុំមងនៅជាមួយខាងម្តាយមីងញ៉ុមត្រូវជាជីដូនមួយអ្ហាស!

ក៖​ ចា៎......!

ខ៖​ គេលក់បង្អែមហើយគេហៅខ្ញុំជួយលក់ជួយដូរគេ....ទៅស្គាល់គ្នា!

ក៖​ អ៎......ចា៎.....! ខ៖​ អូយ.....និយាយពីប្រវត្តិប្តីប្រពន្ធខ្ញុំកំសត់ណាស់!

ក៖​ កំសត់មែអ្ហីនហើយបង....ឆ្លងកាត់នូវរឿងរ៉ាវអីគេខ្លះទៅ?ពេលបងការហើយអឺណាស់បង?

ខ៖​ ពេលដែរបានគ្នារកលុយបានសែនព្រែងខ្លួនឯង......សែនខ្លួនឯងហើយពេលដែរបានគ្នាជាគ្រួសារមានកូនប្តីខ្ញុំឈឺច្រើន....កើតបូសត្រចៀក! កើតបូសត្រចៀកទៅ.....វះ! វះកាលឆ្នាំពីរពាន់បួន.....គ្នាឈឺចង់ងាប់ចង់រស់!

ក៖​ ចា៎.....អូកើតបូសត្រចៀក!

ខ៖​ ពេលដែលយើងក្រណាស់យើងទៅរកខ្ចីគេពេលនិងប្តីឈឺ......ខ្ញុំប្រាប់អូនឯងគេអ្ហាសគេលក់ដីបានជាងមួយពាន់ដុល្លាពេលយើងទៅខ្ចីអ្ហាសគេអត់អោយយើងទេគេខ្លាចយើងងាប់ទៅអត់បានសងលុយគេ!

ក៖​ បើបងខ្ចីប្រហែលជាបងខ្ចីចំនួនប៉ុន្មានដែរ?

ខ៖​ ចុះអង្កាលនោះគេនៅចាយមាស.....មាសមួយជីដប់ប្រាំបីម៉ឺន! កាលឆ្នាំពីរពាន់បួនអីនិងអ្ហាស!

ក៖​ ចា៎......!

ខ៖​ ទៅខ្ញុំត្រូវកំណើតកូនខ្ញុំទីពី......ខ្ញុំទាស់ខ្ញុំឈឺខ្លួនខ្ញុំទាស់ព្រហូបចេកសំបកក្រាស់អាចេកស្លាប់មុខយើងនិង! ដល់ពេលណាប្តីឈឺអ្ហាសគ្នាអត់បានគេងទេគ្នាឈឺទាំងយប់ទាំងថ្ងៃអត់បានដេកទេគាត់ឈឺខ្លាំងដល់ដំណាក់កាលពេលណាយកសំឡីត្បាលយកខ្ទុះអ្ហាសពេលណាដែរហូរឈាមម៉ោឈាមកកនៅនិងទងត្រចៀកនេះឯងគ្រាឈឺទាំងយប់ទាំងថ្ងៃអត់បានដេកដល់ពេលយើងទៅខ្ចីលុយគេ...! គេអត់ហ៊ាននិយាយមុខយើងទេគ្រាន់តែទៅដល់នេះចំពោះអ៊ុំខាងគេអ្ហាសខ្ញុំថាអ៊ុំអើយខ្ញុំសូមខ្ចីលុយចងការលុយអ៊ុំឯងមួយជីម៉ោបើអ៊ុំឯងមិនអោយខ្ចីទេឥលូវចងការទៅដូចថាក្នុងមួយជីនិងមួយខែយកប៉ុន្មាននិងអ្ហាស?!

ក៖​ ការប្រាក់....យកការប្រាក់អ្ហាស!

ខ៖​ ចា៎និងឯង....តែគេអត់អោយទៅគេ...ខ្ញុំទៅខ្លួនខ្ញុំអត់អស់ចិត្តក្រែងលខ្ញុំទៅខ្ចីគេមិនអោយ...ប្តីដែរឈឺនិងអ្ហាសប្តូរដើរកោងៗទៅគេអត់អោយទេ...​ អត់អោយទេ! ដល់ពេលទាល់តម្រិះខ្ញុំទៅម្តាយមីងគេនៅផ្ទះធំនេះឯងថាអ៊ីអើយអ៊ីឯងជួយខ្ចីលុយគេអោយខ្ញុំមួយជីម៉ោមើលប្តីខ្ញុំឈឺខ្លាំងទាល់តែគេថាឥលូវបើវាងាប់ទៅប្តីវាងាប់ទៅវាអត់សងដូចថាខ្ញុំជាប្រពន្ធរកលុយអត់បានសងអ្ហាសគាត់អ្នករ៉ាប់ចេញសងអ៊ីនោះបានគេអោយលុយខ្ចីម៉ោខ្ញុំប្រាប់...នេះបានគុណបានគុណពេទ្យ​" ថន​ "តែឥលូវគាត់នៅផ្សារក្រោមទេ!

ក៖​ ចា៎....!

ខ៖​ ទៅម្តាយមីងជីដូនមួយប្តីខ្ញុំគេនាំទៅគាត់ស្គាល់អ្ហោះដល់ពេលនាំទៅគាត់មើលជំងឺគាត់ថាអឺសនេក...ត្រចៀកនេះ! ចង់និយាយថាគ្រាន់តែយើងអត់លុយផងគាត់អាណិតយើងអ្ហាសគាត់ថាកាលនោះថ្ងៃទីប្រាំបី...ថ្ងៃទីប្រាំបីអង្កាកណោះមិនដឹងខែប៉ុន្មានទេភ្លេចហើយដែរគេចុះមកស្តាពេទ្យគេចុះមកស្តាបីប្រទេស....ម៉ោនិងពេទ្យខេត្តយើងនេះណាស់! គេថាបើយើងត្រូវវះអីជំងឺយើងត្រូវវះអីគេវះអោយបានពេទ្យនិងឯងគេវះអោយវះអោយអត់អស់លុយវះអោយគ្រាន់តែខ្ទុះនោះនិងាមអ្ហាសជាងកន្លះកន្ថោយើងប៉ិននាគ!

ក៖​ ពេលនិងមិនដឹងគាត់ឈឺចាប់ប៉ិនណាពេលនិង!

ខ៖​ ហ៊ឺឈឺឡើងចង់ងាប់ហើយឈឺឡើងរកខ្មោចយាយខ្មោចតាហើយណាស់....ឈឺឡឹ...! ឈឺឡឹងបើសិនជាគ្នាអត់បានវះគ្នាត្រូវស្លាប់ក្នុងឆ្នាំនេះឯង....ចុះបើវាដល់ដំណាក់កាលធ្ងន់ធ្ងរហើយនិង...!

ក៖​ ខ្ទុះឡើងស៊ីពេញខ្លួនអ្ហើយ!

ខ៖​ និងហើយស៊ីទៅពេ់ដែរគេវះទៅគេវះសើយអានេះគេសើយអានេះម៉ោ.....អាខ្ទុះនិងវាស៊ីអាលលាក៍យើងពុកអស់ប៉ិននេះគេរចេញប៉ិនណេះ....

ក៖​ ចា៎....សាហាវអាណាអាខ្ទុះនិងអ្ហាសបង!

ខ៖​ ដល់ពេលវះបានហើយពេទ្យគេប្រាប់យើងថា....អានោះក្នុងយើងខ្ចីគេមួយជីនិងណាស់គេយកទៅលក់អោយយើងស្រាច់គេប្រគល់ដប់ម៉ឺនយកមកអោយយើងស្រាច់ប្រាំបីម៉ឺនទុកនៅនិងគេ...ខ្ញុំអ្ហាសខំដាំបាយជិះម៉ូតូឌុបទៅ....ទៅអង្គុយចាំគេទម្រាំបានប្តីវះរួចម៉ោងមួយម៉ោងពីរណាស់! វះរួចមកដល់ផ្ទះពេលណាគ្នាអស់អាជាតិថ្នាំស្ពឹកនោះគ្មានដេកបានតេស...!

ក៖​ អូ....!

ខ៖​ គ្នាឈឺខ្លាំង....ហើយពេទ្យគេប្រាប់ថាចុះគេមានអ្នកបកប្រែអ្ហោះ.....គេថាពេលដែលអ្នកឯងមកលាងអ្នកឯងមកលាងនៅនេះម៉ោ...ចង់និយាយថាយើងលាងនៅពេទ្យខេត្តនិងអ្ហាស! គេអោយទៅលាងនៅនោះអ្ហាស! ព្រឹកឡើងខំនាំប្តីទៅ....បើថាគេយកពីរម៉ឺនយើងក៏សុខចិត្តថាអោយគេដែរ...អោយតែអោយតាគេលាងអោយប្តីយើងអ្ហាសដឹងមិចអត់បកមុខរបួសខ្វោកម៉ោវាថាហ៊ឺសបើដឹងថាមុខរបួសនេះមិនមែនពួកគេអ្នកវះគេមិនលាងអោយអ្ហេសគេនិយាយភាសានេះអ្ហាស! បានខ្ញុំថានេះឯងយើងក្រអ្ហាសយ៉ាប់ចអញ្ចេះឯង!

ក៖​ ចង់និយាយថាអ្នកដែលតាំងទីអ្នកដែរនៅកន្លែងប្រចាំការនៅនោះនិងគេអត់សូវចង់លាងអោយយើងដូចដែរពាក្យសំដីអ្នកចុះស្តាម៉ោនិងទេ!

ខ៖​ គេអត់ចង់លាងទេគេថាមិនមែនមុខរបួសពួកគេអ្នកវះអ្ហាសគេនិយាយគេទៅជាប្រកាន់ជារឿងនោះវិញបើសិនជាយើងអ្នកនេះអ្ហាសយើងគួរតែគិតថាអ្ហឺគ្នាអត់ណាស់គ្នាត្រូវពឹងពាក់យើង...មួយម៉ឺនឬមួយពីរម៉ឺនឥលូវយើងថាយកទៅគ្នាក៏អោយព្រោះអីខ្ញុំតែខ្ញុំទៅខ្ញុំសាគួរលុយខ្ញុំស្រាច់!

ក៖​ ចា៎....បង! អោយតែយើងក្រគេមើលងាយហើយបងណេះ?

ខ៖​ យ៉ាប់ណាស់មិនស្រួលទេអ្ចឹងបានរាល់អាថ្ងៃខំប្រាប់កូនសូម្បីតែកូនដែរបួសហើយថាកូនអើយ....ម្តាយក្រវេទនាណាស់ហើយលោកពុកក៏អត់ចេះអក្សរគ្មានមុខរបរអីរកពិតប្រាកដឥលូវកូនខំរៀនទៅកុំអោយម្តាយអស់សង្ឃឹមខ្ញុំប្រាប់ត្រង់រាល់ថ្ងៃខ្ញុំប្រាប់កូនតែពាក្យប៉ិននិងឯងសូម្បីតែកូនស្រីក៏ដោយ....!

ក៖​ អោយគាត់ដឹង....!

ខ៖​ កូនអើយខំរៀនទៅទោះបីយ៉ាងណាក៏យើងវាគ្រាន់រកការងារអីធ្វើបានសន្ណំសន្នួននិងគេធ្វើគ្រាន់អ្ហាស....!

ក៖​ ចា៎...! កុំអោយពិបាក!

ខ៖​ និងឯង.....!

ក៖​ មានរឿងរ៉ាវអីផ្សេងទៀតទេក្រៅពីរឿងប្តីកើតបូសត្រចៀកនិងទេបង....?

ខ៖​ អត់មាន....!

ក៖​ អត់ទេណោះបងណោះ? ភាគច្រើនរឿងម្ហូបហូបចុកធម្មតាប្រចាំថ្ងៃ!

ខ៖​ អឺអារឿងម្ហូបហូបចុកថ្ងៃណាក៏មានថ្ងៃណាក៏អត់!

ក៖​ អត់ធ្វើមិចទៅបង? អំបិលប្រហុកទៅណេះបងណេះ?

ខ៖​ អំបិប្រហុក...! ជួនកាលក៏មានញ្ញាត្តិជិតខាងបានគេហុចត្រីឬសម្លរមួយចានទៅ....បានប៉ុននោះឯង! រាល់ថ្ងៃឈឺក្បាលជង្គុងតាសមានបានទៅធ្វើអីកើតយប់ឡើងដេកស្រែកដេក.....

ក៖​ បងឈឺក្បាលជង្គុងណេះបងណេះ?

ខ៖​ ប្តីខ្ញុំអ្នកឈឺ!

ក៖​ បងប្រុសគាត់ឈឺក្បាលជង្គុងហេតុអីទៅបងគាត់មានធ្លាប់កើតហេតុអីកន្លែងនិងអ្ហេសឬក៏គាត់ធ្លាប់ធ្វើអីធ្ងន់?

ខ៖​ ចង់និយាយថាយើងនឿយដល់ពេលយើងនឿយទៅយើងធ្វើការតាំងពីក្មេងគាត់ធ្វើការលីសែងយើងនឿយហត់ដល់ពេលយូរទៅវាធ្វើទុក្ខយើងធ្វើទុក្ខសរសៃយើង! ប្តីខ្ញុំឈឺច្រើនណាស់....! តាំងពីចាប់ដៃបានគ្នាម៉ោគឺគម្រជាណាស់...!

ក៖​ គាត់ឈឺរហូត....! គាត់ខ្សោយគាត់ហត់នឿយជួនកាលគាត់នៅក្មេងវីតាមីនអត់ដល់!

ខ៖​ ថ្ងៃមុនគាត់ចង់ប្រកាច់ៗ...! ចង់ប្រកាច់ក៏ទៅពេទ្យខ្ញុំភ័យខ្លាំងក៏រត់ទៅហៅប្អូនជីដូនមួយខាងគេនេះឯងអូនអើយជួយជូនបងឯងទៅពេទ្យបន្តិចទៅបងឯងយ៉ាប់ពេញថឹងជូនទៅគេជួសជាតិស្ករបានតែជិតសិបប្រាំមួយទេនោះទើបនិងហូបបាយហើយផងជាតិស្ករបានតែជិតប្រាំមួយទៅដាក់សារ៉ូមនៅពេទ្យមណ្ឌល....

ក៖​ ទាល់តែឧស្សាហ៍អោយគាត់ហូបទឹកអំពៅអ្ហោះបងបានឡើងជាតិស្ករវិញ!

ខ៖​ ហឺ....ចុះយើងអ្នកអត់អញ្ចេះដូចខ្ញុំរាល់ថ្ងៃបោកខោអាវអោយគេមួយកន្ច្រែងអញ្ចឹងម៉ោបានមួយម៉ឺនបើទៅផ្ទះធំគេឯណោះគេអ្នកមានគ្រាន់អញ្ចេះដូចថាមួយកន្ច្រែងអាកន្ច្រែងប៉ិននេះកំពស់នេះអ្ហោះគេអោយយើងមួយម៉ឺនប្រាំមួយម៉ឺនប្រាំមួយយើងបានហ៊ក....នោះឯងអាណាម្ហូបផងឯណាថ្លៃកូនទៅរៀន...

ក៖​ បងទៅទំនាក់ទំនងសុំគេបោកណេះបងណេះ!

ខ៖​ ចា៎....ដូចថាគេដឹងថាញ៉ុមបោកអញ្ចេះពេលណាគេត្រូវការគេអោយកូនគេមកហៅខ្ញុំអញ្ចឹងទៅ.....បោកផ្ទះគេអញ្ចេះទៅទឹក​ សាប៊ូទឹកក្រអូបអញ្ចេះទៅគេអោយយើងមួយម៉ឺប្រៃមួយម៉ឺនប្រាំមួយវាតម្លៃគួរសមដែរណាស់បើសំរាប់អ្នកខ្លះអញ្ចេះមួយកន្ច្រែងម៉ោអញ្ចេះគេអោយយើងមួយម៉ឺនពីអីទឹកយើងសាប៊ូយើងហើយទឹកអញ្ចេះពេលខ្ញុំទិញគេម្តងអស់មួយម៉ឺនប្រាំពាន់....ពាងនោះបីនិងធុងតូចៗនោះឯងសំរាប់ហូបប្រាំប្រាំមួយ!

ក៖​ ចុះបងរាល់ថ្ងៃហូបទឹកស្អាតឬក៏ហូបទឹកអីដែរបង?

ខ៖​ ខ្ញុំរាល់ថ្ងៃហូបទឹកអណ្តូងធម្មតា!

ក៖​ ហូបទឹកអណ្តូងណេះបងណេះ? តែ.....! ល្អមែនទែនគោរបស់បងបានដូចជាកំពុងឈឺពោះបង្កើតកូនហៀយតិចទៀតវាកើតកូនវាសំរាលកូនហើយ(សើច)វាសំរាលកូនទៅបាន....កូនដំបូងណេះបងណេះអញ្ចឹងបានបងហើយណេះបងណេះ....?

ខ៖​ ចា៎....កូនដំបូង!

ក៖​ អ៎...បានបងបណ្តោយ!

ខ៖​ នេះហើយម្ចាស់គោ(សើច)

ក៖​ អ៎....ចា៎គាត់ម៉ោប្រាប់ទៀត! អញ្ចឹងពេលកើតអញ្ចឹងវាមានអ្នកបង្កើតឬក៏វាចេះបង្កើតខ្លួនឯង?

ខ៖​ វាកើតខ្លួនឯង....!

គ៖​ អត់ចាំបាច់បង្កើតអោយទេតែបើយើងភ័យខ្លាចវាកើតយូរអញ្ចឹងយើងហៅពេទ្យសត្វចាក់ថ្នាំអោយវា....!

ក៖​ អ៎.....ចា៎...! ម៉្យាងដែរបង!

គ៖​ តែមិនដែរបានហៅផង!

ក៖​ តិចទៀតពេលចប់បងទៅមើលគោណេះបងណេះ?

ខ៖​ ចា៎......!

ក៖​ អ៎ចា៎ចុះចំណែកឯការសិក្សាវិញតើបងរៀនត្រឹមកម្រិតណាដែរបង?

ខ៖​ ខ្ញុំរៀនបានត្រឹមថ្នាក់ទីប្រាំពីរ!

ក៖​ ថ្នាក់ទីប្រាំពីរណេះបងណេះ?

ខ៖​ ចា៎....!

ក៖​ តែថ្នាក់ទីប្រាំពីសម័យយើងនេះអ្ហោះ?

ខ៖​ ប្រាំពីរសម័យនេះឯង...!

ក៖​ អញ្ចឹងបងចេះអានចេះសរសេរអក្សរខ្មែរទាំងអស់ហើយបងណេះ?

ខ៖​ សរសេរបាន.......!

ក៖​ ហើយអានក៏បាន......!

ខ៖​ អានបាន......!

ក៖​ អញ្ចឹងបងអាចជួយកូនបានច្រើននៅក្នុងការសិក្សារបស់គាត់..?

ខ៖​ ចា៎ស.......!

ក៖​ អូ.....ល្អមែនទែន.....! ចុះបងកាលបងនៅរៀនបងរៀននៅម្តុំណាដែរសាលារៀនឈ្មោះអីដែរ?

ខ៖​ កាលខ្ញុំរៀនខ្ញុំរៀននៅសាលា......បឋមសិក្សាតាតូក......!

ក៖​ តាតូកណេះបងណេះ?

ខ៖​ នៅភូមិតាតូក......!

ក៖​ តាតូក.......

ខ៖​ នៅសាលាបឋមសិក្សាតាតូក!

ក៖​ ចា៎ដល់ពេលឡើងម៉ោទៀត.......?

ខ៖​ ឡើងម៉ោទៀតអនុវិទ្យាល័យពួក......!

ក៖​ ពួក! អនុវិទ្យាល័យពួក........! ចុះបងមានធ្លាប់មករៀននៅសាលានៅភ្នំក្រោមនេះទេអត់អ្ហេណេះបងណេះ?

ខ៖​ អត់ទេ....!

ក៖​ អ៎...តែកូនបងរៀននៅឯណេះ? ចា៎! ចុះដូចជា....

ខ៖​ ចា៎....! កូនប្រុសពីរអី...គេរៀននៅសាលាខាងណោះឯង...!

ក៖​ ចា៎....!

ខ៖​ កូនខ្ញុំអាប្រុសនោះរៀនបានត្រឹមថ្នាក់ទីប្រាំពីរដែរណេះ! ខ្ញុំអត់មានលុយអោយរៀនគ្នាឈប់​ទៅ!

ក៖​ ចា៎....! ចុះដូចជាតើបងធ្លាប់មានមិត្តភ័ក្រជិតស្និតកាលនៅរៀនទេ? ដែរថាបងនៅរាប់អានគ្នាដល់ឥលូវអញ្ចឹងអឺណាស់?

ខ៖​ ខ្ញុំក៏មិនដែរបានទៅ....ទៅសព្វថ្ងៃក៏អ្នកខ្លះគេបានប្តីទៅនៅស្រុកផ្សេងៗទៅកោះ...

ក៖​ បែកគ្នាអស់....!

ខ៖​ ចា៎....បែកគ្នាអស់ហើយ!

ក៖​ អ៎...ចា៎ចុះបងគិតថាជីវិតរបស់បងតាំងពីបងនៅក្មេងរហូតដល់បងអាយុប៉ិននេះអឺណាស់បងតើមានការផ្លាស់ប្តូរហើយឬនៅដូចថា....ពីមុនបងពិបាកឥលូវបងធូរជាងមុនឬក៏ពីមុនបងធូរតែឥលូវបងពិបាកជាងមុនអញ្ចឹងអឺណា៎ការផ្លាស់ប្តូរមួយនិងអ្ហាស?

ខ៖​ អីចង់និយាយថាតាំងពីចាប់ដៃបានប្តីម៉ោគឺថាគ្មានអោយៗមានពេលណាបានធូរពេលណាបានល្ហែរទេ...អញ្ចេះឯង!

ក៖​ ពិបាករហូតហើយណេះបណេះ?

ខ៖​ នោះឯង......!

ក៖​ ចប់ពីមួយរឿងចូលមួយរឿង......!

ខ៖​ សឹងតែថា......រកសុខមិនបានទេ.......!

ក៖​ បងពិបាកមែនទែនចា៎.......!

ខ៖​ អស់ពីររឿងមួយក៏រឿងមួយ.......!

ក៖​ អញ្ចឹងពេលបងនៅក្មេងលំបាកបែបនៅក្មេងផ្សេងទៅពេលបងមានក្រួសារលំបាកបែបមានគ្រួសារទៅ!

ខ៖​ ថាលំបាកពេលនៅក្មេងនៅក្នុងបន្ទុកម្តាយយើងអត់សូវខ្វល់...ចង់និយាយថាម្តាយរកបានប៉ិនណាបានហូបឬរកមិនបានហូបវាជារឿងធម្មតា!

ក៖​ ចា៎...!

ខ៖​ រាល់ថ្ងៃ....រាល់ថ្ងៃចូលថាវអាលំបាកកាយហើអាលំបាកចិត្តទៀត...នោះឯង!

ក៖​ អញ្ចឹងយល់អំពីចិត្តរបស់ម្តាយអ្ហាសយើងធ្លាប់តែរស់នៅជាមួយគាត់ឥលូវយើងតួនាទីជាគាត់ម្តង....ដូចជាឥលូវយើងមកបង្វែអរម្មណ៍ម៉ោណា៎ខ្ញុំចង់ដឹងថាតើមុខម្ហូបណាដែរបងចូលចិត្តអ្ហាសបង​ ដូចថាបងញ៉ាំទៅបងអាចញ៉ាំបាយបានច្រើនដូចថាបងចូចិត្តវាបែបសម្លរឬក៏ឆាឬក៏ក្រៀមក្រោះអីអញ្ចឹងអ្ហាស....

ខ៖​ ត្រីអាំងចំហើយ...ត្រីងាត....

ក៖​ អាំងណេះបងណេះ?

ខ៖​ ចា៎.....!

ក៖​ ចូលចិត្តត្រីអាំង.......ចា៎! ចុះដូចជាការបងនៅក្មេងបងចូលចិត្តលេងល្បែងប្រជាប្រិយ៍អីដែរកាលមានបុណ្យទានម្តងៗតាមភមិអឺណា៎សបងតើបងចូលចិត្តលេងល្បែងប្រជាប្រិយ៍អីខ្លះជាមួយនិងអ្នកភូមិអ្ហាស?

ខ៖​ និយាយអោយចំទៅខ្ញុំនិយាយការពិតប៉ាដោយខ្ញុំអារឿងល្បែងល្បាប់អីមិនសូវចូលចិត្តទេតាំងពីក្មេងខ្ញុំមិនដែរចំនូលហើយដូចបុណ្យទានអញ្ចេះណាស់គេអ្ហាសអូសទៅបុណ្យជួនកាលអញ្ចេះបញ្ចុះសីម៉ាគេទៅវត្តព្រះអង្គទ្រង់ទៅអីចេះខ្ញុំមិនដែរបានទៅនិងគេតេស......ចុះយើងក្រអត់មានអីជិះហើយគេសម័យនេះកង់ទៅឌុបគ្នាស្មានតាស្រួលអ្ហាសហត់ចង់ងាប់......!

ក៖​ ទៅដល់អស់អារម្មណ៍លេងបាត់ណេះបង?

ខ៖​ និងឯង......មិនដែរទៅនិងគេទេខ្ញុំមិនដែរបានទៅមិនដែរបានស្គាល់វត្តឆ្ងាយខ្ញុំមិនដែរបានទៅទេវត្តព្រះអង្គទ្រង់ស្គាល់ដោយសារតែលោកពុកខ្ញុំបួសទៅគេយកគាត់ទៅទាក់កឯណោះអ្ហោះបានខ្ញុំបានទៅ!

ក៖​ ទាក់កនិងអីគេបង?

ខ៖​ និងភាសាលោកគេហៅទាក់កអញ្ចឹងខ្ញុំមិនដឹងអាមិចទេហៅតាមគេដែរ!

ក៖​ ចុះដូចជាចម្រៀងវិញបងតើបងចូលចិត្តស្តាប់បទចម្រៀងដែរទេ?

ខ៖​ អូ......ញ៉ុមចម្រៀងអ្ហោះបទសម័យរាល់តាថ្ងៃក៏ចូលចិត្តហើយចូលចិត្តដោយបទទៀត...!

ក៖​ ចា៎.......! ចុះបទពីដើមបងចូលចិត្តទេ?

ខ៖​ បទពីដើមក៏ខ្ញុំចូលចិត្តចូលចិត្តដោយបទដូចគ្នា!

ក៖​ ចា៎.....បទណាស្តាប់ទៅអន្លងអន្លូចណោះបងណោះ?

ខ៖​ និងឯង.....!

ក៖​ ចុះបងចាំចំណងជើងទេមើលទៅចាំចំណងជើងបទដែរបងចូលចិត្តដែរទេ?

ខ៖​ អឺសភ្លេចហើយ.......!

ក៖​ ភ្លេចបាត់ហើយ.......តែបើស្តាប់ស្គាល់ម៉ងតែលឺស្គាល់?

ខ៖​ ចា៎តែលឺស្គាល់......!

ក៖​ ចា៎......ចុះតើបងមានបំណងថាបងនិងផ្លាស់ប្តូរទីលំនៅទៅស្រុកវិញឬក៏បងនៅតែបន្តរស់នៅទីនេះទៀត?

ខ៖​ ខ្ញុំបើកូននៅរៀននេះអ្ហោះ...ខ្ញុំប្រហែលជាមិនទៅទេ!

ក៖​ នៅនេះឯង....!

ខ៖​ ចង់និយាយថាពេលខ្ញុំនៅនេះយូរពេលខ្ញុំទៅនៅឯណោះក៏ខ្ញុំអត់ចេះនៅដែរ...ពេលណាខ្ញុំនៅនេះពេលដែរដាច់ខ្លាំងចេះខ្ញុំអាចដើរបោកខោអាវបោកអីអោយគេបានកាលណាយើងទៅនៅឯអ្ហាសតាអត់គឺអត់ហើយវាអត់ស្រួលទេខ្ញុំអត់ចេះនៅចា៎មកនៅឯណេះយូរទៅវិញខ្ញុំអត់ចេះនៅ!

ក៖​ ទៅឯណោះអត់ដឹងថារកអី....!

ខ៖​ ចា៎.....!

ក៖​ ចុះតើបងមានជំនាញអីដែរតពីឪពុកម្តាយដូចថាបងចេះធ្វើផ្តៅចេះធ្វើអន្រឹងចេះធ្វើអន្រុតអីអញ្ចឹងអឺណាស់....?

ខ៖​ អ៎....អត់ចេះទេ....!

ក៖​ អត់ទេបងណេះ..?

ខ៖​ ចា៎....តែបើសំណាញ់អីចេះជួសបានបន្តិចៗ....បើម៉ែខ្ញុំគាត់ចេះចាក់សំណាញ់អ្ហាស! ប៉ុន្តែខ្ញុំអត់ចេះចង់និយាយថាយើងចាក់ធម្មតាចាក់បានប៉ុន្តែដល់ពេលបំបែកក្មេងវាបំបែកកូនវាខ្ញុំអត់ចេះ។

ក៖​ អ៎...ចា៎!

ខ៖​ យើងរាប់ទៅជួនកាលក្រឡាអ្ហាសដល់ពេលគាត់មនុស្សចាស់គាត់ចេះពីមុនម៉ោគាត......!

ក៖​ គាត់ស្ទាត់....!

ខ៖​ នោះឯង....!

ក៖​ ចុះបងដូចជាធ្លាប់មានក្តីស្រម៉ៃកាលដែរបងនៅរៀនអ្ហាសធ្លាប់មានក្តីស្រម៉ៃចង់ក្លាយជាគ្រូពេទ្យគ្រូបង្រៀនអីមានធ្លាប់ចង់ទេបង?

ខ៖​ មាន....! ធ្លាប់ចង់ក្លាយជាគ្រូបង្រៀន!

ក៖​ ធ្វើជាគ្រូបង្រៀណោះបងណោះប៉ុន្តែយើងអត់អាចធ្វើបានព្រោះតែជីវភាពអឺណេះបងណេះ?

ខ៖​ និងហើយ.....!

ក៖​ អញ្ចឹងអត់អីបងនៅមានកូនបងជំនាន់ក្រោយបើសិនជា...ជួនកាលគាត់ដុងតាមយើងគាត់ចូលចិត្តមួយនិងដែរអញ្ចឹងគាត់អាចសំរេចគោលដៅបងអញ្ចឹងអ្ហាស?

ខ៖​ មិនឃើញដែរលោកឪខ្ញុំចាប់ផ្តើមឈឺខ្ញុំឈប់រៀន...រៀនអីរកលុយអត់បានអត់មានអ្នករកលុយអោយរៀនអ្ហាស!

ក៖​ ចា៎....!

ខ៖​ អញ្ចឹងថ្នាក់ទីប្រាំពីរគេត្រូវការរៀនគួរត្រូវការនេះហើយដល់តែថ្នាក់ទីប្រាំបីទៀតត្រូវការលុយកាន់តែច្រើនទៅខ្ញុំឈប់! ទៅប្អូនខ្ញុំប្អូនប្រុសខ្ញុំទីពីនោះគ្នាបានត្រឹមថ្នាក់ទីប្រាំពីដែរគ្នាឈប់ធ្វើការសំណង់មួយថ្ងៃរកលុយបានបីពាន់ប្រាំរយធ្វើការសំណង់អ្ហាស...

ក៖​ ចា៎....!

ខ៖​ មួយថ្ងៃបីពាន់ប្រាំរយហើយដល់តែពេលគ្នាខំរកជួយរកបានប្អូនរៀនផងជួយម្តាយផងប្អូននោះគេរៀនបានចប់ថ្នាក់ដប់ពីគេប្រលងជាប់....ប្រលងជាប់ថ្នាក់ទីដប់ពីអ្ហាសទៅពួកខ្ញុំថាម៉ាពោះបានអីកើតគ្រូមួយទៅព្រោះអីយើងក្ររកអីអត់បានឥលូវបានអីគាត់បានដាក់ពាក្យប្រលងគ្រូទៅកាលនោះសាលាបាយគេចុះទៅសំភាសន៍...ចុះទៅសំភាសន៍ទៅគេចាប់ខាងចុងភៅយើងនេះឯងដល់ពេលសំភាសន៍មុនដំបូងថាអត់ជាប់ទេថាអត់យកគ្នាទេ...ដល់ពេលណាគ្នាទៅលេងកំពង់ឆ្នាំងជាមួយម៉ាក់ខ្ញុំគេមកយកគ្នាទៅថាគ្នាជាប់ប្រថុចញ៉ុចពេកនោះគ្នាម៉ោឯណាទាន់...ដល់ពេកនេះទៅគ្នាធ្វើការធម្មតានៅថប់ស្ទ្រីត(Pub street)យើងធម្មតា....ធ្វើបានប៉ុន្មានឆ្នាំបីបួនឆ្នាំគេបានប្តី....បានប្តីទៅរាល់ថ្ងៃគេជាប់ខាងគ្រូ....គេហៅគ្រូកិច្ចសន្យា...

ក៖​ គ្រូកិច្ចសន្យានិងមិចទៅបង?

ខ៖​ គ្រូកិច្ចសន្យានោះគេ...គេបង្រៀនចង់និយាយថាគេបង្រៀនយើងវាអត់ដូចគ្រូពេញសិទ្ធណាស់ពេលណាគេត្រូវបញ្ឈប់យៀងគេបញ្ឈប់....

ក៖​ ចា៎.....ចា៎បងចុះដូចជាបងមានពាក្យពេចន៍អីផ្តែផ្តាំទៅកូនចៅជំនាន់ក្រោយដែរជាកូនចៅរបស់បងអឺណាស់ដោយសារតែអិម....សម្លេងមួយនេះគឺលឺដល់កូនចៅរបស់បងដែលគាត់ធំទៅអ្ហាស....អញ្ចឹងបអាចប្រើប្រាស់ពាក្យពេចន៍អីទៅកាន់គាត់ដើម្បីជាពាក្យទូន្មានទៅកាន់គាត់ដូចជាពួកខ្ញុំជាសិស្សក៏បងអាចទូន្មានមកកាន់ពួកយើងបានដូចគ្នាចែកចាយទៅក្នុងនិងអញ្ចឹងអឺណា៎សបង?

ខ៖​ ខ្ញុំគ្មានពាក្យអីទេគ្រាន់តែខ្ញុំចង់ថា....សំរាប់កូនខ្ញុំគឺខ្ញុំចង់អោយកូនខិតខំរៀន....ដូចកូនប្រុសដែរខ្ញុំនិយាយអញ្ចេះឯងណាស់បើកូនមានសមត្ថាពអាចរៀនបានក៏កូនរៀនទៅដូចថាទៅធ្វើលោកអញ្ចោះអាចរកបាក់ច៉ៃខ្លួនឯងខ្លះ...វាគ្រាន់ជាងយើងនៅប៉ាសក់អញ្ចេះមិនអាចទៅរកអីបានអ្ហាស...! ចង់អោយកូនខំរៀន! ទាំងអស់ទាំងកូនខ្ញុំទាំងប្រុសទាំងស្រីនិងឯង! អោយកូនខំរៀន។ ពេលណាយើងមានការងារធ្វើយើងចេះអក្សរចេះអីខ្លះទៅយើងវាងាយស្រួលផង......

ក៖​ ចា៎......! ត្រូវអ្ហើងបង។

ខ៖​ និងឯង......!

ក៖​ ចា៎បងពួកយើងដូចជាអរគុណច្រើនដែលបងបានចំណាយពេលវេលាដ៏មានតម្លៃដើម្បីពួកយើងអាចពិភាក្សាគ្នាទាក់ទាងទៅនិងជីវប្រវត្តិរបស់បងស្រីផ្ទាល់អឺណាស់បងហើយខ្ញុំបានដឹងថាបងបានឆ្លងកាត់នូវរឿងរ៉ាវជាច្រើនកើតឡើងក្នុងជីវិតរបស់បងរួមទាំងទុក្ខលំបាកនានាដែរបងឆ្លងកាត់ហើយខ្ញុំដឹងថាបងមានភាពក្លាហានគ្រប់គ្រាន់ដើម្បីបងអាចឆ្លងកាត់វារហូតដល់សព្វថ្ងៃនេះ....ហើយខ្ញុំនៅតែលើកទឹកចិត្តបងដើម្បីបងនៅតែបន្តពុះពាររាល់ឧបស្គគ្ភទាំងអស់និងដើម្បីកូនៗរបស់បងណាស់បងណាស់ដើម្បីគាត់មានឱកាសបានរៀនហើយធំធាត់ឡើងហើយនិងទទួលបានការងារល្អមួយហើយបកមកវិញហើយគាត់និងលើកទឹកចិត្តនិងធ្វើជាកំលាំងចិត្តដល់បងដើម្បីបន្តដំណើរទៅមុខទៀតហើយដូចជាគាត់និងជួយជ្រុំជ្រែងគ្រួសារគាត់វិញផងដែរ....ហើយពួកយើងដូចជាមានអំណរគុណយ៉ាងក្រៃលែងដែរបងបានផ្តល់ដូចជាមានវត្តមានបងនៅក្នុងការសំភាសន៍មួយនិងហើយពួកយើងសុំការអនុញ្ញាតពីបងដើម្បីដាក់សំលេងរបស់បងចូលទៅក្នុងគេហទំព័ររបស់ពួកយើងក៏ដូចជារូបថតរបស់បងផងដែរណាស់បងណាស់?

ខ៖​ ចា៎ស........

ក៖​ ចា៎.......ហើយពួកយើងមានតែប៉ិននុងហើយសូមគោរពជំរាបលាបងស្រី...!

ខ៖​ ចា៎........!